《题式之诗卷后》
宋代·李贾

矫首天地间，凄其望终古。
前辈久零落，斯文日榛莽。
戴君天台久，忽向南方来。
老气横九州，胸次何崔嵬。
藻□晚更奇，崩腾豁高趣。
疑是赤城霞，飘飖堕章句。
白首一孤剑，谁人荐子虚。
有时杯酒间，高论倾淮湖。
既有四海名，何惭万钟乐。
君看荣与贱，千载俱冥漠。

作者简介：李贾，字友山，号月洲，光泽（今属福建）人。尝官渝江县尉。与戴复古、严羽有唱和。事见《石屏诗集》前序。